CELEX: 
Language: hu
Date: 2018-12-12 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a 2014/53/EU európai parlamenti és tanácsi irányelvnek a fenti irányelv 3. cikke (3) bekezdésének g) pontjában hivatkozott alapvető követelményeknek a mobilkészülékekről érkező segélyhívások esetén a hívó helymeghatározása céljából történő alkalmazására tekintettel való kiegészítéséről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A mobiltelefonokról érkező segélyhívások esetén a hívó helymeghatározásának jelenlegi gyakorlata a cellaazonosító pozicionálásán alapul. A cellaazonosító helymeghatározását széleskörűen alkalmazták a mobilhálózat-üzemeltetők az egyetemes szolgáltatásokról szóló irányelv bevezetése során
                  1
               . A hívó helymeghatározását szolgáló megoldás az adott mobiltelefonhoz tartozó kiszolgáló mobiltelefon-torony lefedettségi területének azonosításán alapul, amely torony azonban nem feltétlenül a legközelebbi. Ez a terület a lefedettség szögétől és a cella sugarától függ. Utóbbi 100 métertől akár több kilométerig is terjedhet
                  2
               . Bizonyos esetekben, nevezetesen hegyekben és városokban, ez jelentős hibákhoz vezethet a segélyhívást kezdeményező hívók helymeghatározásában.
            
            
               Azóta fejlett számítástechnikai kapacitásokat építettek be a mobiltelefonokba, amelyek a helymeghatározó adatokat a globális navigációs műholdrendszerből (GNSS)
                  3
                és a wifi-adatokból dolgozzák fel, ami a hívó pontosabb helymeghatározására képes megoldást tesz lehetővé. Egy hibrid rendszeren alapuló hívó helymeghatározását szolgáló megoldás, amely továbbra is megadja a cellaazonosító helyét a végfelhasználó mobiltelefonján már rendelkezésre álló wifivel és GNSS helymeghatározó adatokkal együtt, jelentős előnyökhöz vezethet mind a beltéri, mind a kültéri veszélyhelyzetekben. A GNSS-helymeghatározáson alapuló megoldásokat már széleskörűen alkalmazzák nyolc uniós tagállamban és harmadik országokban (pl. az Egyesült Államokban
                  4
               ).
            
            
               A GNSS használata a hívó sokkal pontosabb helymeghatározását tenné lehetővé, valamint elősegítené a gyorsabb és hatékonyabb mentési erőfeszítéseket a vészhelyzetekből való kimentés optimalizálásával együtt. Az EU által finanszírozott projekt részeként négy uniós tagállamban lebonyolított közúti vizsgálatok valódi különbséget mutattak a cellaazonosító-helymeghatározás és a GNSS-helymeghatározás pontossága között: míg a cellaazonosító-helymeghatározás pontossága 1,5 és 5 km, a GNSS-helymeghatározás pontossága 6 és 28 m között volt
                  5
               . Ez jelentős különbség, tekintve, hogy 2017-ben 301 millió segélyhívás érkezett a sürgősségi segélyszolgálathoz. A hívások nagy többsége (71 %) mobiltelefonról érkezett
                  6
               .
            
            
               A rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről szóló, 2014. április 16-i 2014/53/EU európai parlamenti és tanácsi irányelv 3. cikke (3) bekezdésének g) pontja szerint a Bizottság felhatalmazást kapott, hogy felhatalmazáson alapuló jogi aktusokat fogadjon el, ezáltal biztosítva, hogy a rádióberendezések támogassák a sürgősségi segélyszolgálatokhoz való hozzáférést biztosító egyes funkciókat.
            
            
               E felhatalmazással élve, a továbbiakban a felhatalmazáson alapuló rendeletén keresztül a Bizottság arra törekszik, hogy meghatározza és tisztázza azokat a csoportokat és kategóriákat, amelyekre vonatkozik a cikk, annak biztosítása érdekében, hogy a fejlett számítástechnikai kapacitással rendelkező kézi mobiltelefonok (elterjedt nevükön „okostelefonok”, a továbbiakban „mobilkészülékek”) biztosítsák a sürgősségi segélyszolgálatokhoz való hozzáférést.
            
            
               Erre úgy fog sor kerülni, hogy a mobilkészülék-gyártókat kötelezi a wifi-jelekből származó helymeghatározó adatok és a legalább az 1285/2013/EU rendeletben
                  7
                hivatkozott Galileo-rendszerrel kompatibilis és kölcsönösen átjárható GNSS-ből származó adatok vételére és feldolgozására szolgáló technikai megoldások támogatására, hogy ezáltal hatékonyabbá tegyék a segélyhívásokat.
            
            
               A több GNSS-konstelláció használata növeli a kiváló minőségű helymeghatározás rendelkezésre állását különösen a nehéz környezetekben, ahol a rádiójelek nem garantálják a zökkenőmentes elérést, mint például a városi kanyonokban. A keskeny utcákban például, ahol az épületek akadályozhatják az égbolt és a műholdak láthatóságát, a készülékek által vett minden további műholdjel javíthatja a helymeghatározás pontosságát
                  8
               .
            
            
               A Galileo az egyetlen polgári ellenőrzés alatt álló GNSS-rendszer
                  9
               , és az EU tulajdonában áll. Folyamatos, precíz navigációs jelekkel látja el az Unió polgárait és bárkit a világon egyedülálló funkciókkal, beleértve a keresésben és mentésben használtakat
                  10
               , valamint kiváló pontosságú és azonosító szolgáltatásokat
                  11
                nyújt a professzionális és speciális alkalmazások számára.
            
            
               A Galileo lehetővé fogja tenni a GNSS-rendszer felhasználói számára világszerte, hogy rendkívül megbízható
                  12
                helymeghatározást, navigációt és időtervet kapjanak kifejezetten, de nem kizárólag az egyéb GNSS-rendszerekkel együttes használat esetén. A GNSS-Galileo elérhetőségének biztosítása a mobiltelefon-alapú helymeghatározásra vonatkozik, tekintve az izolációban használt, egyéb helymeghatározó rendszerekhez képest nyújtott fokozott stabilitását és pontosságát
                  13
               .
            
            
               Emellett az EU űrstratégiája prioritásként határozza meg a Galileo mobilkészülékekbe történő beépítését
                  14
               . A Galileóval való kompatibilitást megkövetelő intézkedések hasonlóak lennének, mint amelyeket az e-segélyhívásról szóló, a 112-es egységes európai segélyhívó szolgáltatás fedélzeti segélyhívó rendszerről való elérhetőségét tárgyaló rendeletben elfogadtak
                  15
               .
            
            
               A wifi-jelen alapuló helymeghatározás engedélyezésének követelménye a végfelhasználó pontosabb helymeghatározását tenné lehetővé olyan esetekben, amikor a GNSS helymeghatározó adatai esetleg nem elérhetők, mint például beltéri helyzetekben
                  16
               .
            
            
               A GNSS és wifi helymeghatározó adatai továbbításra történő elérhetővé tételének követelménye lehetővé tenné azok tényleges felhasználását a segélyhívásokban, figyelembe véve a már létező, technikailag megvalósítható módszereket. Az egyik ilyen, fejlett mobil-helymeghatározó (AML) néven ismert technikailag kivitelezhető módszer továbbítja a rövidüzenet-küldési szolgáltatáson (SMS) keresztül a hívó okostelefonján elérhető GNSS-/wifi-/cellaazonosító-információkat a közbiztonsági válaszpontnak (KBVP). Az AML-t már nyolc uniós tagállam alkalmazza – az Egyesült Királyság, Észtország, Litvánia, Belgium, Írország, Finnország, Málta és Ausztria. Az alkalmazások egy műszaki jelentésen alapulnak, amelyet az Európai Távközlési Szabványügyi Intézet (ETSI) tett közzé
                  17
               . A műszaki jelentés a GPS-t és a Galileót érinti. Az AML működésének lehetőségét az európai okostelefonok több mint 95 %-án futó operációs rendszerek támogatják
                  18
               .
            
            
               A mobilkészülék-gyártókra gyakorolt hatás várhatóan minimális lesz, mivel a gyártók olyan mobiltelefonok gyártását célozzák, amelyeken már működik a GNSS. A piacon lévő majdnem összes új okostelefon GNSS-kompatibilis. Az Európai GNSS Ügynökség (GSA) becslése szerint 2017-ben a mobiltelefonok 82 %-a GNSS-kompatibilis volt. Ez a szám a közel 100 %-ot is elérheti 2020-ra, mielőtt ez a jogszabály érvénybe lép.
            
            
               Az okostelefonba való lapkakészletek piacvezető gyártói Galileo-kompatibilis chipeket kínálnak, a Galileót használó okostelefonok pedig 2016 óta kaphatók a piacon
                  19
               . A HELP112-tanulmány szerint a Galileo beépítésével kapcsolatos költség elhanyagolható lenne, mivel nem igényel sajátos hardveralkatrészt
                  20
               . Minden nagyobb mobiltelefon-gyártó beépítette a készülékekbe a Galileót (pl. az Apple, a Sony, a Samsung és a Huawei)
                  21
               .
            
            
               A felhatalmazáson alapuló rendelet ezért a jogbiztonság kialakításával felerősítené a jelenlegi piaci trendeket. Nevezetesen azoknak a tagállamoknak, amelyek jelenleg abba fektetnek, hogy a KBVP-jeik képesek legyenek a hívó mobiltelefonjáról érkező helymeghatározó adatok fogadására, szükségük van arra a jogbiztonságra, amely szerint a mobilkészülék-gyártók felkínálják és a jövőben is fel fogják kínálni a hívó helymeghatározó adatai továbbításának funkcióját
                  22
               .
            
            
               A felhatalmazáson alapuló rendelet hozzá fog járulni, hogy a segélyhívó szolgálatokhoz való gyors és hatékony hozzáférés egységesebb legyen az összes uniós tagállamban.
            
            
               Az elektronikus hírközlési adatvédelmi irányelv
                  23
                szerint a tagállamok elfogadhatnak külön rendelkezéseket az elektronikus hírközlési szolgáltató felhatalmazására, hogy a segélyhívó szolgálatok részére hozzáférést nyújtsanak a helymeghatározó adatokhoz az adott felhasználó vagy előfizető előzetes beleegyezése nélkül.
            
         
         
            
               A felhatalmazáson alapuló rendelet várhatóan nem fogja megnövelni a mobilkészülék-gyártók adminisztratív terheit, tekintve, hogy ezekbe a készülékekbe már beépítették az AML-t és a GNSS-t. A GNSS-funkciónak nincs hatása a mobiltelefon-üzemeltetőkre, mivel a megoldást az okostelefon működteti
                  24
               .
            
            
               Emellett az uniós költségvetésre nézve sem járna következményekkel.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság az érdekelt felekhez fordult a kérdéssel, hogy érdemes-e biztosítani, hogy a mobiltelefonok kompatibilisek legyenek a Galileóval a többszöri segélyhívások tekintetében.
            
            
               2014. május 7-én nyilvános meghallgatást tartottak, hogy betekintést és észrevételeket nyerjenek a 112-es segélyhívásokra válaszoló szükséghelyzeti segélyben érintett érdekelt felektől arról a lehetőségről, hogy GNSS-rendszert, különösen a Galileót használva a mobiltelefonok képesek legyenek meghatározni a hívó helyét, és elküldeni azt a KBVP-knek
                  25
               .
            
            
               Az érdekelt felek nagy többsége támogatta az intézkedéseket, amelyek a jogbiztonság kiterjesztését célozzák a hívó helyét meghatározó GNSS-rendszer telepítésének előmozdítása és a nyilvánosság időben történő, hatékony és egységes kiszolgálásának biztosítása érdekében. Úgy vélték, hogy ez az Unió függetlenségét is garantálná, ami elengedhetetlen a vészhelyzetekben.
            
            
               Az űrstratégia elfogadása előtt, 2016. április 18. és július 12. között nyilvános konzultációt folytattak. A konzultáció az európai állami és magánszektorban, az iparágakban (a kis- és középvállalkozásokat (kkv-k) is beleértve), a kutatásban és a felsőoktatásban érdekelt feleket célozta, valamint azokat a polgárokat, akik szerették volna megosztani nézeteiket a jövőbeni űrstratégiáról. A Galileo segélyhívásokra (112) való használatát nagyon hasznosnak találták: a legtöbb érdekelt fél azt válaszolta, hogy a hívó helymeghatározása pontosabb lenne, ha használnák a GNSS helymeghatározó adatait, beleértve a Galileót is
                  26
               .
            
            
               A felhatalmazáson alapuló rendeletről nem készült hatásvizsgálat, mivel csupán egyéb olyan jogszabályokat tisztáz, amelyeken végeztek hatásvizsgálatot: Az egyetemes szolgáltatásokról szóló irányelv
                  27
               , az Európai Elektronikus Hírközlési Kódexről szóló irányelv
                  28
               és a rádióberendezésekről szóló irányelv
                  29
               . Ezen túlmenően a tagállamoknak az egyetemes szolgáltatásokról szóló irányelv, valamint a jövőben az Európai Elektronikus Hírközlési Kódex szerinti kötelezettsége, hogy biztosítsák a helymeghatározási adatok megadását. A felhatalmazáson alapuló rendelet jogbiztonságot nyújt a hívó helymeghatározására irányuló hatékony megoldás megvalósításához. A piac már megelőlegezte a GNSS és wifi-jel alapú információkat magában foglaló műszaki megoldásokat, és azok immár az okostelefonok 95 %-án elérhetők. Az okostelefon-gyártók elhanyagolható jelentőségű költséggel számolnak, hiszen a megoldás szoftver által vezérelt.
            
            
               A felhatalmazáson alapuló rendeletet a tagállamoknak az űrpolitikával foglalkozó szakértői csoport ülésein mutatták be 2017. november 14-én
                  30
                és 2018. március 14-én
                  31
               . Továbbá szintén bemutatták a tagállamoknak és az iparágaknak a Távközlési Megfelelőségértékelési és Piacfelügyeleti Bizottság (TCAM) ülésein 2017. december 1-jén
                  32
                és 2018. április 16-án
                  33
               .
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Az Európai Unió működéséről szóló szerződés (EUMSZ) 290. cikkével összhangban ez a felhatalmazáson alapuló bizottsági rendelet kiegészíti a 2014/53/EU irányelvet és különösen annak 3. cikke (3) bekezdésének g) pontját.
            
            
               A 2014/53/EU irányelv 3. cikke (3) bekezdésének g) pontja szerint a Bizottság felhatalmazást kapott, hogy felhatalmazáson alapuló jogi aktusokat fogadjon el a rádióberendezések kategóriáiról és csoportjairól, hogy biztosítsa, hogy a rádióberendezések támogassák a segélyhívó szolgálatokhoz való hozzáférést biztosító bizonyos funkciókat.
            
            
               A 2014/53/EU irányelv 3. cikke (3) bekezdésének g) pontján alapuló felhatalmazáson alapuló rendelet célja, hogy meghatározza, mely funkciókra, csoportokra és kategóriákra vonatkozik a fenti cikk.
            
            
               A felhatalmazáson alapuló rendelet meghatározza, hogy a 3. cikk (3) bekezdésének g) pontja vonatkozik a fejlett számítástechnikai kapacitással rendelkező kézi mobiltelefonokra („mobilkészülékek”, elterjedt nevükön „okostelefonok”).
            
            
               A cél annak biztosítása, hogy ezek a mobilkészülékek támogassák az olyan technikai megoldásokat, amelyek a wifi-jelen alapuló helymeghatározó adatok és a legalább az 1285/2013/EU rendeletben hivatkozott Galileo-rendszerrel kompatibilis és kölcsönösen átjárható globális navigációs műholdrendszerekből származó adatok vételére és feldolgozására szolgálnak, hogy ezáltal hatékonyabbá tegyék a segélyhívásokat.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2018.12.12.)
            
            
               a 2014/53/EU európai parlamenti és tanácsi irányelvnek a fenti irányelv 3. cikke (3) bekezdésének g) pontjában hivatkozott alapvető követelményeknek a mobilkészülékekről érkező segélyhívások esetén a hívó helymeghatározása céljából történő alkalmazására tekintettel való kiegészítéséről
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
         
         
            
               tekintettel a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről szóló, 2014. április 16-i 2014/53/EU európai parlamenti és tanácsi irányelvre
                  34
                és különösen annak 3. cikke (3) bekezdésének g) pontjára,
            
            
               mivel:
            
            
               (1)Ahogyan azt a 2014/53/EU irányelv (14) preambulumbekezdése kimondja, a rádióberendezések fontos szerepet játszhatnak a segélyhívó szolgálatokhoz való hozzáférésben, a megfelelő esetekben tehát úgy kell őket megtervezni, hogy támogassák a segélyhívó szolgálatokhoz való hozzáféréshez szükséges funkciókat.
            
            
               (2)A Galileo-programban az 1285/2013/EU európai parlamenti és tanácsi rendelet
                  35
                alapján kidolgozott rendszer egy globális navigációs műholdrendszer („GNSS”), amelyet teljes egészében az Unió birtokol és ellenőriz, és amely polgári ellenőrzés alatt álló rendkívül pontos helymeghatározó szolgáltatást nyújt. A Galileo-rendszert egyéb GNSS-rendszerekkel együttesen is lehet használni.
            
            
               (3)A 2016-ban elfogadott európai űrstratégia
                  36
                olyan intézkedéseket jelent be, amelyek bevezetik a Galileo helymeghatározó és navigációs szolgáltatásainak használatát a mobiltelefonokban.
            
            
               (4)2017. december 5-i következtetéseiben
                  37
                a Tanács támogatja a világűrbe telepített alkalmazások és szolgáltatások erős értékesítési piacának kialakítását, és hangsúlyozza, hogy megfelelő intézkedéseket, beleértve adott esetben a szabályozási intézkedéseket is, kell bevezetni az Unióban értékesített, Galileo-rendszerrel rendelkező készülékek teljes kompatibilitásának elérése érdekében, és ösztönözni kell a Galileo-rendszer befogadására alkalmas készülékek bevezetését a globális piacon.
            
            
               (5)A 2002/22/EK európai parlamenti és tanácsi irányelv
                  38
                előírja az egységes európai segélyhívószám („112”) alkalmazását az egész Unióban, és kötelezi a tagállamokat annak biztosítására, hogy a vállalkozások, amelyek elektronikus kommunikációs szolgáltatást nyújtanak végfelhasználók számára a nemzeti számozási tervben szereplő szám vagy számok hívásának kezdeményezéséhez, elérhetővé tegyék a hívó helymeghatározási adatait a segélyhívásokat kezelő hatóságok számára, legalább a „112”-es egységes európai segélyhívószám esetében.
            
            
               (6)A fejlett számítástechnikai kapacitással rendelkező kézi mobiltelefonok („mobilkészülékek”) telekommunikációs rádióberendezési kategóriáját használják a leggyakrabban az Unióban az egységes európai segélyhívószám, a „112”-es hívására.
            
            
               (7)A segélyhívó szolgálatokat elérő rádióberendezés helymeghatározását tekintve a pontosság szintje kulcsszerepet játszik abban, hogy az e szolgálatokhoz igényelt hozzáférés hatékony legyen. Jelenleg a hívó helymeghatározása a mobilkészülékekről érkező segélyhívások esetében a cellaazonosító használatára épül, amely az adott mobiltelefonhoz tartozó kiszolgáló mobiltelefon-torony lefedettségi területén alapul. A mobiltelefon-torony lefedettségi területe 100 métertől több kilométerig terjed. Bizonyos esetekben, nevezetesen hegyekben, városokban és nagy épületekben ez jelentős hibákhoz vezethet a segélyhívást kezdeményező hívók helymeghatározásában. 
            
            
               (8)A hívó cellaazonosítón alapuló, wifi- és GNSS-adatokkal kiegészített helymeghatározása a hívó sokkal pontosabb helymeghatározását teszi lehetővé, segítségükkel gyorsabb és hatékonyabb mentést lehet végrehajtani, valamint optimalizálni lehet a mentéseket.
            
            
               (9)Nyolc tagállamban és egyes harmadik országokban már alkalmaznak a GNSS-helymeghatározáson alapuló, a hívó helyére vonatkozó információval kapcsolatos megoldásokat.
            
            
               (10)A 112-es alapú fedélzeti segélyhívó rendszerek tekintetében az (EU) 2015/758 európai parlamenti és tanácsi rendelet
                  39
                már megköveteli, hogy az ezekben a rendszerekben található vevőkészülékek kompatibilisek legyenek a Galileo- és EGNOS-rendszerek helymeghatározó szolgáltatásaival.
            
            
               (11)A fenti okból kifolyólag a mobilkészülékeknek emellett bele kell tartozniuk a rádióberendezések azon kategóriájába, amely támogatja a 2014/53/EU irányelv 3. cikke (3) bekezdésének g) pontjában hivatkozott segélyhívó szolgálathoz való hozzáférést biztosító funkciót. Az új mobilkészülékek segélyhívás esetén képeseknek kell lenniük hozzáférést nyújtani a wifi- és GNSS-helymeghatározási adatokhoz, a helymeghatározó funkciónak pedig kompatibilisnek kell lennie és együtt kell működnie a Galileo-program által nyújtott szolgáltatásokkal. 
            
            
               (12)A 2014/53/EU irányelv az alapvető követelmények megfogalmazására korlátozódik. Az említett követelményeknek való megfelelés értékelésének megkönnyítése érdekében az irányelv előírja az olyan rádióberendezések megfelelésének vélelmét, amelyek megfelelnek a 1025/2012/EU európai parlamenti és tanácsi rendelet
                  40
                szerint elfogadott önkéntesen harmonizált szabványoknak a fenti követelmények részletes műszaki előírásainak kifejezése tekintetében.
            
            
               (13)Az Európai Elektrotechnikai Szabványügyi Bizottság (CENELEC) és az Európai Távközlési Szabványügyi Intézet (ETSI) azt a feladatot kapta, hogy a 2014/53/EU irányelv 3. cikke végrehajtásának támogatására dolgozzon ki harmonizált szabványokat a rádióberendezésekre vonatkozóan (M/536)
                  41
               .
            
            
               (14)A gazdasági szereplőknek elegendő időt kell adni, hogy elvégezzék a szükséges átalakításokat a piacra szánt mobilkészülékeken. A rendelet egyik részét sem lehet úgy értelmezni, hogy az megakadályozza a gazdasági szereplőket abban, hogy teljesítsék a rendeletben foglaltakat annak hatálybalépésétől. 
            
            
               (15)A fenti rendeletben meghatározott intézkedések előkészítési munkálata alatt a Bizottság megfelelő konzultációkat folytatott, a szakértői konzultációkat is beleértve, valamint konzultált az űrpolitikával foglalkozó szakértői csoporttal annak 2017. november 14-i és 2018. március 14-i ülésein,
            
            
               ELFOGADTA EZT A RENDELETET:
            
            
               1. cikk
            
            
               (1)A 2014/53/EU irányelv 3. cikke (3) bekezdésének g) pontjában meghatározott alapvető követelmények alkalmazandók az adatkezelési és -tárolási kapacitások területén a számítógépekéhez hasonló funkciókkal rendelkező kézi mobiltelefonokra.
            
         
         
            
               (2)Az (1) bekezdésnek való megfelelést a wifi-adatok és a legalább az 1285/2013/EU rendeletben hivatkozott Galileo-rendszerrel kompatibilis és kölcsönösen átjárható globális navigációs műholdrendszerekből származó adatok vételére és feldolgozására, valamint ezen adatoknak a segélyhívások továbbítására való elérhetővé tételére szolgáló technikai megoldásokon keresztül biztosított.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ezt a rendeletet [36 hónappal a hatálybalépését követően]-tól/-től kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2018.12.12.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        Az Európai Parlament és a Tanács 2002/22/EK irányelve (2002. március 7.) az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról (Egyetemes szolgáltatási irányelv)
               
               
                  
                     (2)
                  
                        HELP112, az Európai Bizottság által finanszírozott tanulmány, elérhető a következő weboldalon: 
                  https://ec.europa.eu/growth/content/help112-project_hu
               
               
                  
                     (3)
                  
                        Autonóm térinformatikai helymeghatározás globális lefedettséggel. A GNSS vagy globális navigációs műholdrendszerek lehetővé teszik, hogy az elektronikus vevőkészülékek meghatározzák a helyet (hosszúság, szélesség és magasság)
               
               
                  
                     (4)
                  
                        Az áttekintést lásd a HELP 112 tanulmányban
               
               
                  
                     (5)
                  
                        HELP112-tanulmány
               
               
                  
                     (6)
                  
                        
                  https://ec.europa.eu/digital-single-market/en/news/implementation-european-emergency-number-112-results-eleventh-data-gathering-round
                   
               
               
                  
                     (7)
                  
                  
                        Az európai GNSS-rendszerek a következők:
                  
                  
                     - az EGNOS pontosító rendszer, amely javítja a GPS pontosságát és Európa-szerte információt szolgáltat annak megbízhatóságáról;
                  
                  
                     - a Galileo, az európai globális műholdas navigációs rendszer, amely egyéb GNSS-rendszerekkel együttesen használatos, és magas fokú pontossággal nyújt helymeghatározási szolgáltatást polgári ellenőrzés mellett
                  
                  
                     Mindkettő uniós polgári ellenőrzés alatt áll és ingyenes, lásd az európai műholdas navigációs rendszerek létrehozásáról és üzemeltetéséről szóló, 2013. december 11-i 1285/2013/EU európai parlamenti és tanácsi rendeletet.
                  
               
               
                  
                     (8)
                  
                        HELP112-tanulmány.
               
               
                  
                     (9)
                  
                        
                  https://www.gsc-europa.eu/galileo-overview/what-is-galileo
               
               
                  
                     (10)
                  
                        
                  https://www.gsa.europa.eu/european-gnss/galileo/services/galileo-search-and-rescue-sar-service
                   
               
               
                  
                     (11)
                  
                        A Bizottság (EU) 2018/321 végrehajtási határozata (2018. március 2.) a Galileo-program keretében létrehozott rendszer által nyújtott kereskedelmi szolgáltatás részére az 1285/2013/EU európai parlamenti és tanácsi rendelet 2. cikke (4) bekezdésének c) pontja szerinti funkció ellátásához szükséges műszaki és üzemeltetési előírások megállapításáról szóló (EU) 2017/224 végrehajtási határozat módosításáról
               
               
                  
                     (12)
                  
                        
                  https://www.gsc-europa.eu/electronic-library/performance-reports
               
               
                  
                     (13)
                  
                        
                  https://www.gsc-europa.eu/electronic-library/performance-reports
               
               
                  
                     (14)
                  
                        COM (2016) 705 final „Űrstratégia Európa számára”
               
               
                  
                     (15)
                  
                  
                        A 112-es egységes európai segélyhívó szolgáltatáson alapuló fedélzeti e-segélyhívó rendszer kiépítésével összefüggő típus-jóváhagyási követelményekről és a 2007/46/EK irányelv módosításáról szóló, 2015. április 29-i (EU) 2015/758 európai parlamenti és tanácsi rendelet 5. cikkének (4) bekezdése
                  
               
               
                  
                     (16)
                  
                        HELP112-tanulmány 
               
               
                  
                     (17)
                  
                        
                  http://www.etsi.org/deliver/etsi_tr/103300_103399/103393/01.01.01_60/tr_103393v010101p.pdf
                   
               
               
                  
                     (18)
                  
                        A források a következő weboldalakon találhatók: 
                  https://www.apple.com/newsroom/2018/03/ios-11-3-is-available-today/
                  ; 
                  https://blog.google/topics/google-europe/helping-emergency-services-find-you/
                  ; 
                  https://ec.europa.eu/growth/content/help112-project_hu
               
               
                  
                     (19)
                  
                        A Galileót tartalmazó telefonok naprakész listája a következő weboldalon található: 
                  https://www.usegalileo.eu/HU/#close
                   
               
               
                  
                     (20)
                  
                        Lásd a HELP112-tanulmány költség-haszon elemzését
               
               
                  
                     (21)
                  
                        A Galileót tartalmazó telefonok naprakész listája a következő weboldalon található: 
                  https://www.usegalileo.eu/HU/#close
               
               
                  
                     (22)
                  
                        Lásd a HELP112-tanulmány költség-haszon elemzését
               
               
                  
                     (23)
                  
                        Az Európai Parlament és a Tanács 2002/58/EK irányelve (2002. július 12.) az elektronikus hírközlési ágazatban a személyes adatok kezeléséről, feldolgozásáról és a magánélet védelméről (Elektronikus hírközlési adatvédelmi irányelv).
               
               
                  
                     (24)
                  
                        Lásd a HELP112-tanulmány költség-haszon elemzését
               
               
                  
                     (25)
                  
                        
                  https://www.gsc-europa.eu/news/how-to-enable-better-location-for-emergency-calls-galileo-and-112
               
               
                  
                     (26)
                  
                        Az érdekelt felekkel folytatott konzultációról a következő weboldalon lehet olvasni: 
                  https://ec.europa.eu/growth/content/public-consultation-space-strategy-europe-0_en
                   
               
               
                  
                     (27)
                  
                        Az Európai Parlament és a Tanács 2002/22/EK irányelve (2002. március 7.) az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról. 
               
               
                  
                     (28)
                  
                        Javaslat: Az Európai Parlament és a Tanács irányelve az Európai Elektronikus Hírközlési Kódex létrehozásáról (átdolgozás) – COM(2016) 590.
               
               
                  
                     (29)
                  
                        Az Európai Parlament és a Tanács 2014/53/EU irányelve (2014. április 16.) a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről. A rádióberendezésekről szóló 2014/53/EU irányelv
               
               
                  
                     (30)
                  
                        
                  http://ec.europa.eu/transparency/regexpert/index.cfm?do=groupDetail.groupDetaigroupIDl&=2486&Lang=HU
                  http://ec.europa.eu/transparency/regexpert/index.cfm?do=groupDetail.groupDetaigroupIDl&=2486&Lang=HU
               
               
                  
                     (31)
                  
                        
                  http://ec.europa.eu/transparency/regexpert/index.cfm?do=groupDetail.groupDetail&groupID=2486&Lang=HU 
                  http://ec.europa.eu/transparency/regexpert/index.cfm?do=groupDetail.groupDetail&groupID=2486&Lang=HU
                  
               
               
                  
                     (32)
                  
                        
                  https://circabc.europa.eu/w/browse/552ffe2a-3176-47d7-8725-92d4a5dd5a4f
               
               
                  
                     (33)
                  
                        
                  Uo.
               
               
                  
                     (34)
                  
                        HL L 153., 2014.5.22., 62. o.
               
               
                  
                     (35)
                  
                        Az Európai Parlament és a Tanács 1285/2013/EU rendelete (2013. december 11.) az európai műholdas navigációs rendszerek létrehozásáról és üzemeltetéséről, valamint a 876/2002/EK tanácsi rendelet és a 683/2008/EK európai parlamenti és tanácsi rendelet hatályon kívül helyezéséről (HL L 347., 2013.12.20., 1. o.). 
               
               
                  
                     (36)
                  
                        A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – Űrstratégia Európa számára (COM (2016)705 final).
               
               
                  
                     (37)
                  
                  
                        A Tanács 2017. december 5-i következtetései „A Galileo- és EGNOS-programok félidős felülvizsgálata és az Európai GNSS Ügynökség teljesítménye” (15435/17) című dokumentumról.
                  
               
               
                  
                     (38)
                  
                        Az Európai Parlament és a Tanács 2002/22/EK irányelve (2002. március 7.) az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról („Egyetemes szolgáltatási irányelv”) (HL L 108., 2002.4.24., 51. o.).
               
               
                  
                     (39)
                  
                        Az Európai Parlament és a Tanács (EU) 2015/758 rendelete (2015. április 29.) a 112-es egységes európai segélyhívó szolgáltatáson alapuló fedélzeti e-segélyhívó rendszer kiépítésével összefüggő típus-jóváhagyási követelményekről és a 2007/46/EK irányelv módosításáról (HL L 123., 2015.5.19., 77. o.).
               
               
                  
                     (40)
                  
                        Az Európai Parlament és a Tanács 1025/2012/EU rendelete (2012. október 25.) az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről (HL L 316., 2012.11.14., 12. o.).
               
               
                  
                     (41)
                  
                        A Bizottság 2015. augusztus 4-i végrehajtási határozata (C(2015) 5376 final) az Európai Elektrotechnikai Szabványügyi Bizottságnak és az Európai Távközlési Szabványügyi Intézetnek szóló, a 2014/53/EU európai parlamenti és tanácsi irányelv támogatását célzó, a rádióberendezések szabványosítására irányuló kérelemről.